Ritratt: FB.com/Johann Buttigieg .td_uid_2_604b3b7da8c26_rand.td-a-rec-img{text-align:left}.td_uid_2_604b3b7da8c26_rand.td-a-rec-img img{margin:0 auto 0 0} NOTA: Dan il-blogg inkiteb minni kontra r-rieda tal-Kummissarju tal-Għaqdiet Volontarji u tal-Gvern li ma nikkritikawx lill-awtoritajiet pubbliċi. Jekk tisimgħuni ngħid li taħt it-tmexxija ta' Joseph Muscat pajjiżna kellu l-aqwa żmien għall-ambjent, żgur taħsbu li qed inbati minn sturdament nobis. Ikollkom raġun taħsbu hekk għax l-affarijiet ġraw eżatt bil-maqlub. Il-persuna maħtura minn Muscat biex tmexxi l-istituzzjoni responsabbli mill-ippjanar kien ċertu Johann Buttigieg. Illum ħadd ħlief l-istorduti ma jemmnu li Buttigieg tpoġġa f'din il-kariga biex il-Partit Laburista jwettaq il-wegħda elettorali li l-ambjent ikun prijorità. Fost il-kollegi ta' Buttigieg fl-Awtorità tal-Ippjanar kien hemm dak li llum huwa l-Prim Ministru. Fl-Awtorità, Johann Buttigieg kien iċ-Ċermen Eżekuttiv u Robert Abela l-avukat. Abela u Buttigieg ma kinux kollegi għal xi ftit ġimgħat, iżda għal kważi ħames snin. Allura wieħed jissopponi li jafu lil xulxin sew u li xi darba jew oħra ħadu xi kafè, te jew luminata flimkien. €100,000 fis-sena imma ried iktar Għall-ħidma straordinarja tiegħu b'risq din l-art ħelwa, lil dan Buttigieg konna nħallsuh b'pakkett ta' madwar €100,000 fis-sena. Iżda dan Buttigieg beda jħossu li mhux jaqla' biżżejjed u fil-ftit ħin li kien iħallilu l-job impenjattiv li kellu, kien joqgħod joħlom kif se jdawwar ewro żejjed part-time. Din il-ġimgħa sirna nafu li dan Buttigieg, hu u jħaddem din l-istituzzjoni importanti f'pajjiżna, kien anke jsib il-ħin jiċċaċra ftit ma' Yorgen Fenech. U oħroġ il-għaġeb, lil Yorgen Fenech urieh ix-xewqa li jagħmel ftit negozju miegħu. €80,000 lil Konrad Mizzi Din mhix l-ewwel darba li dan Buttigieg kien fl-aħbarijiet għar-raġunijiet il-ħżiena. Wara li spiċċa mit-tmexxija tas-suppost ippjanar, sab il-wens f'Konrad Mizzi li poġġieh fit-tmun tal-Awtorità tat-Turiżmu. Din iċ-ċaqliqa ġrat ftit tal-jiem qabel l-arrest ta' Yorgen Fenech. Ftit tal-ġimgħat wara, meta nqata' d-dawl u lil Konrad Mizzi dabbrulu rasu minn Ministru, dan Johann Buttigieg iffirmalu kuntratt ta' konsulenza ta' aktar minn €80,000 fis-sena. Naturalment minn bwietna, mhux minn butu. Wara qalilna li hu kien iffirma dal-kuntratt għax hekk kien ordnalu jagħmel Joseph Muscat, ieħor fil-lista ta' dawk li tgħidx kemm kienu jħobbu jibagħtu l-messaġġi lil Yorgen Fenech. Il-protezzjoni ta' Robert Abela Iżda, insiru nafu kemm insiru nafu dwar x'ħawwad jew x'ried iħawwad Johann Buttigieg, għal Robert Abela kollox qisu xejn mhu xejn. Jidher li Buttigieg għandu tarka tajba f'dak li kien il-kollega tiegħu fl-Awtorità tal-Ippjanar. Min jaf għaliex? .td_uid_3_604b3b7da8dfc_rand.td-a-rec-img{text-align:left}.td_uid_3_604b3b7da8dfc_rand.td-a-rec-img img{margin:0 auto 0 0}